
PROOEMIUM. 


Antiquo  more  ferente,  ut,  qui  summos  in  medicina  ho- 
nores assequi  velit,  dissertationem  scribat,  in  materie  de 
■qua  exponerem  eligenda,  me  perdiu  fluctuasse,  ingenue 
fateor.  Ab  juvene  enim,  qui  medicinae  se  dedit,  parvo  qua- 
tuor  annorum  spatio  tanta  scientiarum,  quibuscum  medi- 
cina cohaeret,  copia  summam  diligentiam  studiumque  pe- 
tit, ut  ad  accuratiorem  singulae  rei  contemplationem  in- 
stituendam tempus  adipisci  non  possit.  Et  quamquam 
peritos  viros  dissertationem  lecturos  esse,  sperare  minime 
audeo  neque  opusculum  meum  mox  oblivioni,  qua  quo- 
tidie ejusdem  generis  mille  pereunt,  item  dari  me  fugitj 
tamen  vehementissime  volui  aliquid  componere,  quo  for- 
tasse legenti  nisi  voluptas  quaedam , certe  non  ira  vel 
taedium  moveatur» 

Quae  cum  ita  essent,  ut  de  argumento  ex  arte  ob- 
vStetricia  sumpto  scriberem,  me  maxime  impulsum  vidi,  et 
quod  per  totum,  quo  medicinae  studiis  delectatus  sum, 


6 


tempus  illa  ars  majore  semper  diligentia  atque  amore  me 
implevit,  et  quod  fortuna  quaedam  secunda  me  ad  d’Ou- 
trepontium,  virum  illustrissimum  ejusque  artis  peri- 
tissimum  duxit,  a quo  per  annum  in  universitate  Herbi- 
politana  arte  obstetricia  imbutus  sum.  Itaque  in  colle- 
giis ab  illo  viro  privatissime  institutis  de  haemorrhagia 
uteri  summo  studio  audita  cum  majorum  aliorum  virorum 
celeberrimorum  operibus  accurate  comparavi  atque,  quas 
hac  de  re  sententias  adeptus  sim , sequentibus  paginis 
benevolo  lectori  proponere  conabimur. 

Cui  autem  viro  libentius  hasce  studiorum  primitias 
dedicare  possim,  nisi  d’Outrepontio  ipsi^  qui  etiam 
ad  hocce  opusculum  componendum  me  impulit?  Itaque 
ignoscas,  vir  illustrissime,  quod  Tuo  nomine  clarissimo 
opusculum  meum  ornare  ausus  sum , et  tantum  reveren- 
tiam atque  amorem  cognoscas,  quo  semper  Tui  pio  gra- 
toque  animo  recordabor. 


PROLEGOMENA 


Uteri  haemorrhagiae,  qnae  et  in  feminis  gravidis  et  non 
gravidis  inveniuntur,  sunt  in  his  vel  morbus  idiopathicus 
vel  symptoraaticusj  quorum  alter  in  pathologia,  alter  in 
chirurgia  tractatur,  gravidarum  autem  metrorrhagia  ad 
artem  obstetriciam  , pertinet.  Sed  quum  opusculi  hujus 
fines  superaret  5 sl  de  omnibus  metrorrhagiae  generibus 
exponere  vellem,  tantum  ad  ea  me  convertam,  quae  in 
arte  obstetricia  medicorum  curam  expetunt 

Et  quis  est,  qui  dubitet,  quin  metrorrhagiae  in  gra- 
vidis, parturientibus  et  post  partum  summi  sint  momenti, 
quod  jam  experientia  docet,  plurimas  mulieres  aut  par- 
turientes aut  statim  post  partum  mortuas  nimio  sanguinis 
profluxu  vitam  amisisse.  Itaque  hae  sunt  tres  mulieris 
conditiones,  quae  in  haemorrhagiis  conspiciendis  oculos 
maxime  in  se  convertunt:  quare  de  argumento,  quod 
defendere  mihi  in  animo  est,  ita  disseram,  ut 

L de  metrorrhagiis  gravidarum 

II.  de  metrorrhagiis  parturientium 

III.  de  metrorrhagiis  statim  post  partum  dicam. 

Quarum  haemorrhagiarum  causae  vel  praedispoiien- 
tes,  vel  occasionales,  vel  proximae  sunt,  et  ut  morbo  to- 
tius organismi  vel  genitalium  conditione  anomala,  ita  no- 
xiis rebus  externis,  quae  in  genitalia  valent,  efficiuntur. 

Causas  praedisponentes  primum  sequentes  habeo: 
aetatem  infantilem,  gravidarum  vel  parturientium  debilio- 
rem habitum  et  imbecillitatem  morbis  chronicis,  blennor- 
rhagiis,  diarrhoea  et  dysenteria  adductam.  Tamen  non 
imbecillitas  solum,  sed  etiam  habitus  virilis  cura  plethora 
conjunctus  feminam  ad  haemorrhagiam  praedisponunt. 
Genitalium  morbi,  qui  huc  pertinent,  sunt:  menstruatio 
irregularis  (vel  praecox,  vel  nimia,  vel  longius  durans), 
torpor  uteri,  qui  aut  congenitus  aut  acquisitus  esse  pot- 
est, obliquitas  quod  attinet  situm  et  quod  formam,  retro- 
versio  et  anteversio,  scirrhus  et  carcinoma  uteri.  Porro 
causae  praedisponentes  sunt  partus  priores  irregulares, 
praecipue  placentae  retentio,  abortus  et  denique  gravidi- 
tas mola  efi’ecta. 

Causae  occasionales  aut  sunt  externae  aut  internae; 
ad  externas  pertinent  ictus,  casus,  uteri  pressio  et  ejus 
laesiones  traumaticae;  porro  saltando,  currendo,  equitando, 
clamando,  sternendo,  oneribus  ferendis  adducuntur»  Etiam 
causae  occasionales  sunt  genitalia  malis  pessariis  irritata, 
manustupratio  et  coitus  abusus,  praecipue  si  vir  vel  lon- 
giorem habet  penem,  vel  provectiore  aetate  multo  tempore 
ad  semen  ejaculandum  utitur.  Internae  causae  occasionales 
partim  animi  affectus,  ut  terror,  tristitia,  augor  et  al.,  par- 
tim  corporis  morbi,  praecipue  acuti  et  inflammatorii.  Ge- 

nitaliiim  morbi,  qui  huc  pertinent,  metritis,  fortasse  etiam 
placentitis,  placentae  hypertrophia  et  atrophia  sunt.  Sum- 
mum autem  momentum  semper  placentae  situs  irregula- 
ris habetur,  sive  placenta  est  praevia,  sive,  quod  Wen» 
zel  et  d^Outrepont  volunt,  in  anteriore  uteri  pariete, 
sive,  Ascherno  auctore,  ex  parte  in  tuba  Fallopiana  ja- 
cet. Etiam  graviditas  multiplex,  yel  mola  effecta  inter 
causas  occasionales  numeranda  est. 

De  causis  proximis  in  singulis  metrorrhagiarum  gene- 
ribus illustrandis  melius  agi  posse  mihi  videtur,  quare 
statim  ad  hanc  rem  me  converto. 


I.  METRORRHAGIAE  GRAVIDARUM. 

§•  1- 

Gravidarum  metrorrhagiae  in  mense  primo,  secundo 
et  tertio  graviditatis  frequentiores  sunt,  et  semper  sum- 
mam medici  curam  requirunt,  quod  levioris  quidem  mo- 
menti esse  possunt,  sed  saepe  abortum,  aut  quod  pessi- 
mum, irregularem  placentae  situm  indicant. 

§.  2. 

Levioris  momenti  haemorrhagia  uteri  est,  si  ex 
menstruatione  reversa  sequitur.  Qua  in  re  dignum  est, 
quod  commemoretur  hoc  rarius  accidere,  et  ex  d^Ou- 
trepontii  sententia  menstruationem  in  graviditate  haud 
plus,  semel  reverti.  Et  quod  rarissime  invenitur,  est  men- 

struatio,  quae  ante  graviditatem  non  aderat  et  in  gravida 
adest. 

§.  3. 

Etiam  illa  ad  hoc  genus  pertinet,  quae  ruptura  va- 
ricis in  uteri  interiore  parte  sitae  efficitur.  Hoc  autem 
rarissime  inveniri  videtur,  nam  plures  artis  obstetriciae 
peritissimi  viri  de  varicositate  uteri  partis  interioris  du- 
bitant. Saepissime  sanguinis  ex  varicibus  profluxus  ru- 

pturam  varicis  in  vagina  vel  ad  portionem  vaginalem  si- 
tae sequuntur.  Qua  de  re  loqui  hic  non  est  locus. 

. ■ §.  4. 

Denique  tertium  metrorrhagiae  gravidarum  genus 
noxium  non  est.  Tales  metrorrhagiae  activae  nominan- 
tur et  congestione  plethoraque  adductae  crises  habentur. 
Quod  quidem  probasse  putant,  qui  in  gravidis  profluxus 
criticos  etiam  ex  aliis  organis  viderunt,  e.  g.  epistaxin 
criticam.  Hoc  fieri  posse  illa  quidem  re  probatur,  quod 
profluxus  ex  utero  interdum  aliis  causis  non  praesentibus 
ex  habitu  plethorico  oriuntur,  nec  solum  damnum  gravi- 
dis non  afferentes  sistunt,  sed  etiam  iis  levationem  vi- 
dentur comparasse.  Ex  alia  autem  parte  plethora,  quod 
jam  supra  diximus,  causa  "'praedisponens  est,  dum  hae- 
morrhagiae causa  proxima  velamentis  ovi  ex  parte  solu- 
tis efficitur^  quod  quidem,  nisi  alia  intercedunt  et  si  gra- 
vida medici  praecepta  observat,  nullum  ei  periculum  ad- 
movet* 

§•  5. 

Postquam  de  levioribus  Iiaemorrhagiis  exposui,  ad 
eas  venio,  quae  vel  symptoma,  vel  graviora  afferentes 
majorem  medici  curam  postulant, 

§.  6. 

Ad  primi  generis  haemorrhagias  spectant  j quae  pla- 
centa praevia  efficiuntur.  Hae  quidem  primo  gravidita- 
tis tempore  raro  vehementiores  sunt,  et  quo  minus  cum 
matri  tum  fructui  nocent,  eo  majus  periculum  in  partu 
cient;  quare  illo  loco  copiosius  de  iis  dicam.  Tamen 
negligi  non  possunt^  quod  non  solum  ad  placentam  prae- 
viam dignoscendam  valent^  sed  etiam  si  placenta  praevia 
centralis  est^  sub  graviditatis  finem  tam  vehementes  fieri 
possunt,  ut  partus  praematurus  sequatur. 

§.  7. 

Sanguinis  profluxus,  qui  velamentis  ovi  ex  parte  vel 
plane,  aut  placenta  aut  mola  solutis  oriuntur,  semper 
summam  medici  curam  exoptant,  nam  semper  abortus  vel 
partus  immaturus  vel  praematurus  imminet.  Velamentis 
autem  ovi  plane  ab  utero  solutis  periculum  depellere 
non  licet,  sed  quae  imminuerunt,  accidunt.  Sin  ex  parte 
tantum  solutio  velamentorum  ovi  evenit,  aptis  remediis 
adhibitis  partus  immaturus  prohiberi  potest.  Pars  autem 
soluta  non  denuo  cum  utero  conjungitur.  Qua  ex  re 
sequitur,  uterum  ab  hoc  tempore  munere  organi  secer- 

nentis  fungi.  Itaque  diio  mala  adducuntur^  scilicet  fructus 
male  tantum  nutritur,  et  gravida  leucorrhoea  vexatur. 
Quae  quidem  evitari  non  possunt,  et  tantum  si  diagnosi 
instituta  graviditas  mola  effecta  certo  probatur 5 mihi  non 
solum  partus  praematurus  non  prohibendus,  sed  potius 
accelerandus  esse  videtur,  ut  leucorrhoea  sequens  de- 
pellatur. 

§.8.  ' 

Ex  iis,  quae  jam  diximus,- constat , medico  id  ma- 
xime agendum  esse,  ne  in  metrorrhogiae  genere  causaque 
erret.  Itaque  primum  ei  constituendum  est,  an  sanguinis 
profluxus  e catarneniis  reversis  exortus  sit.  Quae  eum 
hac  in  re  adjuvent,  haec  esse  videntur:  in  menstruatione 
reversa  profluxus^  causa  non  praeterita  intrat  5 et  valetu- 
dinis statura  nullo  modo  perturbat.  Profluxus  tempus 
menstruationi  respondet,  quae  postremo  ante  graviditatem 
aderat,  et  denique  profluxus  ab  alio  malo  non  comitatus 
permanet.  Praeterea  in  illis  tantum  gravidis  intrare  so- 
let, quae  omnino  vehementer  frequenterque,  et  nisi  pri- 
miparae sunt  5 in  priore  quoque  lactatione  menstruabant. 
Hancce  diagnosin  difficilem  non  habemus. 

§.  9. 

Secundo  loco  constituendum  est,  utrum  metrorrha- 
gia placenta  praevia,  an  velamentis  ovi  solutis  efficiatur. 
Tum  quidem  diagnosis  difficilior  videtur,  tamen  singula- 
ribus, quae  placentam  praeviam  adesse,^  aut  non,  probant. 

symptomatibus  adjutatur,  atque  etiam  ex  praeteritis  vela- 
menta ovi  soluta  cognoscuntur.  Tertio  nobis  in  lucem 
proferendum  est,  utrum  femina  ovo  humano^  an  mola  gra- 
vida sit.  Nunc  quidem  diagnosis  incerta  est,  tamen  for- 
tasse sequentia  eam  medico  illustrant:  uterus  ex  pelvi 
minore  ad  majorem  celerius  sese  extollit,  abdomen  rnollej 
portio  vaginalis  celerius  et  altius  ascendit,  sanguinis  pro-  % 
fluxus  ex  vagina  est  minor  irregularisqiie,  nec  sine  leu- 
corrhoeaj  valetudo  mala  et  denique  priores  fortasse  fue- 
runt graviditates  molis  effectae.  Haec  autem  sympto- 
mata, quod  jam  saepissime  in  feminis  mola  gravidis  non 
inventa  sunt,  certa  haberi  non  possunt.  An  denique  scir- 
rhus  et  carcinoma  portionis  vaginalis  haemorrhagiae  causa 
sit,  interna  exploratione  facile  probatur. 

§■  10. 

Sanguinis  profluxus  ex  placenta  praevia  et  in  pri- 
mis graviditatis  mensibus  et  in  ultimo  ejus  tempore,  ut 
jam  supra  demonstravimus,  inveniuntur.  Illi  gravidae  situ 
horizontali  et  apta  vitae  ratione  summaque  animi  et  cor- 
poris tranquillitate  ultro  sistunt.  Posteriores  autem  jam 
fortiora  remedia  majoremque  medici  curam  expetunt. 
Tum  elixirium  acidum  Hali  eri  detur,  quod  majore  gra- 
vidae sensibilitate  cum  opio  conjungatur.  Si  autem  con- 
stitutio plethorica  et  orgasmus  sanguinis  accedit,  kali  ni- 
trico  medicus  aptissime  utitur. 

Venae  sectionem  omnino  non  suadeam,  nisi  forte 
graviora  congestionis  symptomata  adsunt.  Vehementiore 

in  sanguinis  profluxu  vagina  usque  ad  uteri  orificium 
globo  ex  linteo  carpto  praeparato  obturetur,  et  si  prae- 
maturi partus  symptoma  accedit,  sanguinis  profluxus  ut 
temperetur,  tam  diu  operam  medicus -det,  dum  orificium 
uteri  aliquo  modo  extensum  operationi,  quam  accouche- 
ment  force  nominamus,  faveat.  Qua  de  operatione  paullo 
latius  capite  insequenti  dicam. 

§.  11. 

In  raetrorrhagiis,  quae  ovo  placentave  commoventur, 
indicatio  duplex  est,  nempe  partus  praematurus  aut  pro- 
liibendus  aut  accelerandus,  si  impediri  non  potest.  Ab- 
ortus enim  non  prohibetur ^ si  velamenta  ovi  plane  se 
solverunt;  tum  orificium  uteri  se  extendit  et  ovum  ex- 

pellitur.  Speramus  autem  fore,  ut  fructus  servetur  at- 
que prohibeatur  abortus,  si,  quamquam  gravida  doloribus 
ad  partum  jam  vexatur,  orificium  uteri  nondum  se  exten- 
dit. Vir  enim  clarissimus  d^Outrepont  iis  medicis  cre- 
dere dissuadet,  qui,  quamquam  orificium  uteri  jam  exten- 
sum erat,  abortum  tamen  se  prohibuisse  affirmant.  Ut 
duplex  illa  indicatio  efficiatur,  sequentia  suadeam.  Gra- 
vida situ  horizontali  sumraaque  et  corporis  et  animi  tran- 
quillitate fruatur,  temperatura  sit  moderata  et  potum  aci- 
dum ac  subfrigidum  gravida  bibat.  Abdomen  epithema- 
tibus frigidis  obtegatur  et  praeterea  medicus  tinctura  cin- 
namomi et,  quam  diu  orgasmus  et  congestiones  existunt, 
acidis  mineralibus  aptissime  utatur. 

§.  12. 

Nonnulli  quidem  obturationem  per  globum  ex  linteo 
carpto  paratum  suadent,  qua  quidem,  quum  haemorrhagia 
interna  vehementior  non  possit  adesse , non  inepte  utun- 
tur; alii  tamen  abortum  accedere  viderunt,  cui  projiibendo 
maxime  operam  dederunt. 

§.  13. 

Hac  curandi  ratione  adhibita  si  per  aliquot  horas 
dolores  ad  partum  non  intrant  et  metrorrhagia  sistit,  fore, 
ut  ovum  servetur,  maxime  sperare  possumus.  Tranquil- 
litas autem  summa  per  sex  vel  octo  dies  nullo  modo 
perturbanda  est.  Tum  velamenta  ovi  ex  parte  tantum 
soluta  esse  certo  scimus,  quamquam  timendum  est,  ne 
minima  corporis  contentio  majorem  solutionem  efficiat. 
Quo  facto  haemorrhagia  renovata  abortum  accelerat.  Ite- 
rum igitur  atque  iterum  medicus  gravidae  mandare  de- 
bet, ut  quamque  irritationem,  praecipue  coitum,  spiri- 
tuosa  etc.  studio  summo  vitet. 

§.  14. 

Hactenus  de  cura,  quam  orificio  uteri  non  aperto 
instituendam  esse  putaverim. 

Si  autem  uteri  orificium  se  aperuit  atque  gravida 
vehementes  verosqiie  ad  partum  dolores  accepit,  quin 
partus  praematurus  immineat,  non  diutius  dubitare,  eum- 
que  tantum  accelerare  possumus.  Secale  cornutum  des 

et  quam  diu  sanguinis  profluxus  p^ermanet,  epithemata 
subfrigida,  adhibere  pergas,  atque  tinctura  cinnamomi  uta- 
ris. Quibus  remediis  advocatis  si  sanguinis  profluxus 
uteri  orificio  ex  parte  aperto  permanet,  commemorata 
obturatione  uti  possumus,  hac  tamen  cautione,  ut  antea 
velamentorum  rupturam  adducamus.  Obturatorium  vel 
una  cum  ovo  doloribus  vehernentioribus  expellitur,  vel  a 
medico  horis  aliquot  praeterlapsis  ex  vagina  sumatur. 
Dolores  ad  partum  si  rariores  neque  fortes  sunt,  ope 
secalis  cornuti  vel  infusi  ratanhae  cum  tinctura  cinnamomi 
augeantur,  sed  tunc  tantum,  quando  sanguinis  profluxus 
sistit,  quod  quidem  ovo  ex  utero  expulso  semper  evenire 
solet.  Quo  facto  fructus  vel  digitis  ex  vagina  trahitur, 
vel,  si  embryon  majus  est,  forceps  adhibetur. 

§.  15. 

Quod  ad  graviditatem  mola  eflfectam  attinet,  in  me- 
trorrhagia curanda  indicatio  deest,  qua,  ne  partus  eve- 
niat praematurus,  agitur;  hic  contra  vehementer  deside- 
ratur, quem  ad  finem  emmenagoga  jam  supra  memorata 
dari  solent.  Itaque  difficultatem  tantum  in  diagnosi  vi- 
demus, quae  quibus  causis  et  incerta  et  difficilis  sit,  jam 
supra  exposuimus.  Item  prognosis  in  ejusmodi  metror- 
rhagiis  eo  magis  dubia  videtur,  quo  major  sanguinis  ja- 
ctura est,  fortasse  quod  mola  et  uterus  strictius  cohae- 
rent. Quare  major  medici  cura  impendenda  est,  ut 
quam  primum  molam  extrahat,  itaque  metrorrhagiae  finem 
ponat. 

§.  16. 

Simplicissima  curatio  harum  est  metrorrhagiarum^ 
quae  scirrho  et  carcinomate  efficiuntur,  quod  maxime 
nulla  arte  adhibita  partus  fit  praematurus  et  sanguinis 
profluxus  sistit 


II.  METRORRHAGIAE  PARTURIENTIUM. 

§.  17. 

Omnes  quae  in  parturientibus  inveniuntur  metror- 
rhagiae ex  sequentibus  tantum  quattuor  causis  oriri 
solent: 

1)  ex  placentae  situ  irregulari 

2)  ex  placenta  seu  partim  seu  plane  soluta 

3)  ex  uteri  ruptura,  denique 

4)  ex  scirrho  et  carcinomate  uteri. 

' §.  18. 

Sanguinis  profluxus,  ex  irregulari  placentae  situ  orti, 
aut  minus  vehementes  placentam  praeviam  incompletam, 
aut  vehementissimi  placentam  praeviam  completam  indi- 
cant. Illa  eo  modo  in  uteri  pariete  sita  est,  ut  pars 

ejus  orificium  uteri  vel  tangat,  vel  supra  id  promineat. 
Si  prominet,  tantum  prognosis  jam  idcirco  bona  videtur, 
quod  parturiens  graviditatis  tempore  sanguinis  jactura 
plerumque  non  est  debilitata,  atque  quod  haemorrhagia 
inter  partum  nunquam  est  vehementior.  Quo  in  statu 
medico  nihil  restat,  nisi  ut  velamentorum  rupturam  effi- 
ciat, quum  primum  uteri  orificium  sese  aperire  coepit: 
gravidae  autem  nunquam  uteri  contraciiones  musculis 
premendis  adjuvare  licet.  Vehementiore  in  sanguinis  pro- 
fluxu etiam  obturatio  saepius  commemorata  adhiberi  pot- 
est. Caetera  autem  a natura  ipsa  optime  perficiuntur. 

• §.  19. 

Si  placentam  praeviam  completam  esse  medicus  co- 
gnovit, ei  sanguinis  amissi  quantitas  accuratissime  obser- 
vanda est,  quod  sanguinis  jactura  et  anaemia  facile  mors 
adducitur.  Donec  parturientis  vires  exhauriri  non  viden- 
tur, medicus  ante  uteri  orificium  satis  extensum  opera- 
tionem non  instituat,  quae  ,utero  satis  extenso  minus  na- 
turae ipsius  conamina  perturbat.  Matris  autem  viribus 
magnopere  diminutis  atque  morte  ex  anaemia  imminente, 
partus  manu  promovendus  est,  praecipue  si  dolores  ad 
partum  rariores  sunt,  nam  ita  tantum  matris  vitam  servare 
licet.  Quo  in  statu  prognosis  duplice  ratione  dubia  vi- 
detur, nam  et  indicans  et  indicatum  pari  modo  sunt  pe- 
riculosa: vehemens  enim  sanguinis  profluxus  atque  cu- 
randi naturam  maxime  perturbans  ratio  facile  matri  su- 
premum diem  adducunt.  Operatio  hac  in  conditione  manu 

tantum  perficienda  et  instrumentorum  usus  plane  rejicien- 
dus est*  Orificii  extensio  in  tempore  dolorum  vacuo  agi- 
tur, et  metacarpio  per  orificium  ducto-  velamenta  rum- 
puntur, ac  legibus  artis  versio  in  pedes  atque  extractio 
instituitur.  Placenta  ex  parte  soluta  plane  solvitur  ne- 
que ulla  conditione  relinquenda  est.  Quo  modo  metror- 
rhagia post  partum  adhuc  perdurans  sistatur,  capite  sub- 
sequenti  exponemus. 

§.  20. 

Metrorrhagia,  quae  placenta  soluta  evadit,  majorem 
aut  minorem  vehementiam  ostendit,  solutione  quidem  aut 
partiali,  aut  totali.  Causae  solutionis,  quae  saepissime 
occurrunt,  sunt  brevitas  et  circumvolutio  funiculi  umbili- 
calis, tranquillitas  parturientis  valde  perturbata  etc. 

Profluxus  cura  modum  ex  profluxus  vehementia  ac- 
cipit, et  si  epithemata  frigida,  acidorum  usus  etc,  even- 
tum secundum  non  praebent,  suspicari  licet,  placentam 
plane  solutam  esse,  nullumque  aliud  est  remedium,  nisi 
ut  orificium  uterinum  vi  adhibita  extendatur  et  partus 
versione,  vel  forcipis  applicatione  perficiatur.^ 

§.  21. 

Ruptura  uteri  et,  quae  eam  sequitur,  haemorrhagia 
inter  partum  oritur  ex  pelvi  justo  minore,  ejus  exosto- 
sibus, parturiendi  hyperdynamia  primo  partus  tempore, 
quam  secale  cornutum  incaute  datum  saepissime  efficit. 
Porro  causae  esse  possunt:  dolores  in  partus  primo  ac 

secundo  tempore  nimis  premendo  adjuti,  orificii  uterini 
atresia,  versio  neglecta , usus  instrumentorum  et  manus 
in  versione,  si  fructus  jam  ex  parte  in  pelvi  minore  in- 
venitur, forceps  ante  orificium  satis  apertum  adhi- 
bitus etc. 

Quo  in  statu  prognosis  pessima  est,  nam  si  foetus 
curn  placenta,  ruptura  uteri  facta ^ in  cavum  abdominis 
cadit,  laparotomia  indicata  est,  qua  foetus  servari  potestj 
sin  autem  caput  in  apertura  superiore  quasi  cuneo  intru- 
sum  est,  mater  et  foetus  semper  fere  pereunt. 

§.  22. 

Metrorrhagiae  scirrho  et  carcinomate  uteri  produ- 
ctae non  multum  valent,  nam  ubi  sanguinis  profluxus 
orificio  uteri  aperto  non  sistit,  partus  arte  finiendus  est. 


IIL  METRORRHAGIAE  POST  PARTUM. 

§.  23. 

Omnes  metrorrhagiae  post  partum  aut  haemorrha- 
giae apertae  aut  occultae  sunt,  in  illis  sanguis  per  ori- 
ficium uterinum  et  per  vaginam  effluit,  in  his  sanguis 
eflfusus  in  uteri  cavo  coagulatur  et  serum  tantum  sese 

profundit.  Doloribus  post  partum  sanguis  coagulatus 
exprimitur,  atque  si  iterum  sanguis  profluit,  idem  proces- 
sus repetitur.  Ex  sanguinis  profluxu  modo  ex  corpore 
et  fundo,  mox  ex  collo  uteri  effuso,  alterum  discrimen 
in  metrorrhagiis  post  partum  exoritur. 

Semper  uteri  contractiones  deficientes  nietrorrhagia- 
rum  post  partum  proximam  causam  offerunt,  et  quae  il- 
las efficere  solent,  haec  sunt:  constitutio  laxa,  partus,  qui 
capite  nimis  parvo,  pelvi  justo  majore  et  vaginae  laxi- 
tate celerrime  perficitur  (rarius  autem,  si  partus  nimis 
citati  hyperdynamia  erat  causa),  porro  uterus  sive  copia 
liquoris  amnii,  sive  graviditate  multiplici  nimis  extensus. 
Etiam  cura  inter  partum  minus  apta  metrorrhagiam  post 
partum  profert,  si  medicus  parturienti  permittit,  ut  uteri 
contractiones  premendo  nimis  augeat,  si  ei  spirituosa  non 
vetat,  vel  magnas  acriorum  et  narcoticorum  doses  sua- 
det, si  uteri  orificium  instrumentis  adhibitis  laeditur  et  de- 
nique, si  placenta  praemature  et  violenter  adimitur. 

§•  24. 

Prognosis  in  sanguinis  post  partum  profluxu  sera- 
per  dubia  accuratiorem  medici  curam  exoptat.  Tempore, 
quod  metrorrhagia  perdurat,  et  amissa  sanguinis  quanti- 
tate vel  melior,  vel  magis  dubia  redditur.  Magna  san- 
guinis copia  si  tempore  brevi  effluit,  periculum  venit  ce- 
lerius, sed  profluxu  sistente  etiam  celerius  depellitur;  si 
autem  sanguis  sensim  effunditur,  periculum,  quo  tardius 
intrat,  eo  majus  videtur  et  vix  depelli  potest.  Periculosa 

symptomata  haec  sunt:  oris  et  labiorum  pallor^  extremi- 
tatum frigus,  pulsus  debilis  et  vacuus,  oscitatio,  susurrus 
aurium 5 vertigo  tenebricosa,  angor,  dyspnoea,  oppressio 
pectoris,  dolor  in  scrobiculo  cordis,  vomitus,  asphyxia, 
convulsiones  etc. 

§.  25. 

Causa  quam  proximam  esse  supra  diximus,  scilicet 
contractiones  uteri  deficientes,  apparet: 

1.  in  uteri  atonia  et  paralysi 

2.  in  uteri  spasmo 

3.  in  uteri  inversione. 

§•  26. 

Profluxus  sanguinis  uteri  atonia  eflFecti  ad  periculo- 
sissimos pertinent,  nam  quo  magis  sanguis  diminuitur, 
eo  uteri  atonia  major  redditur,  et  paralysis  uteri,  quam 
infra  latius  excutiemus,  cooritur.  Ejusmodi  metrorrha- 

giarum  diagnosis,  quum  externa  exploratione  uterus  non 
contractus  haud  difficile  manu  sentitur,  facile  instituitur^ 
nam  item  interna  exploratione  orificium  uteri  relaxatum 
neque  contractum  invenitur.  Contractiones  deficientes  ut 
restituantur,  medici  cura  est,  quae,  prout  metrorrhagia 
placentae  retentionem  comitetur,  aut  non,  vario  modo  in- 
stituitur. Quam  quidem  rem,  licet  non  ad  hujus  argu- 
menti fines  pertinentem,  tamen  quum  in  praxi  summi  sit 
momenti,  praetermittere  nolim. 

Si  retensio  placentae  metrorrhagiam  comitatur,  per 


breve  tempus  curandi  ratio  statim  exponenda,  quae  con- 
tractiones auget,  institui  potest;  quo  modo  si  brevissimo 
tempore  metrorrhagia  non  sedatur,  medicus  manum  intro- 
ducat, placentam  solvat  atque  ex  utero  removeat.  Quam 
rationem  aptissimam  esse  clarissimus  d Outrepont  com- 
probat, quamquam  alii  artis  obstetriciae  j^riti  viri  metho- 
dum magis  exspectativam  instituendam  et  tum  demum 
placentam  solvendam  esse  contendunt,  quando  jam  ultro 
ex  parte  soluta  sit.  Haec  autem  sententia  nonnullorum 
virorum  illustrissimorum  experientia  refellitur,  qui  metror- 
rhagiam cum  placentae  retentione  non  nisi  placenta  ex 
parte  soluta  exoriri  posse  confirmant.  Qua  re  semper 
operatio  indicatur  et  perficiatur  ^ si  aliis  remediis  se  fru- 
stra uti  medicus  putat. 

§.  27, 

tJteri  contractiones,  ut  revocentur,  donec  syncope 
non  adest,  usus  acidi  phosphorici  et  aliorum  acidorum 
mineralium  itemque  chinae  indicatur;  ratanham  et  secale 
cornutum  tum  demum  adhibeas,  si  profluxu  sistente  ute- 
rum in  contractionibus  permanentem  esse  velis.  Ut  san- 
guinis ad  uterum  affluxus  prohibeatur,  nonnulli  aortam 
abdominalem,  vel  premendo  abdomine,  vel  manu  in  ute- 
rum introducta,  comprimendam  putant.  Hanc  autem  ra- 
tionem incertam  habeo,  quum  pennagniim  illud  vas  in 
aliquod  tempus  claudi  posse  non  verisimile  sit.  Item  ab- 
domen aethere  et  spiritu  vini  inspergendum  non  com- 
probo, quod  ita  systema  sensibile  nimis  excitatur.  Sac- 

cus  arena  impletus,  quem  celeberrimus  Kluge  commen- 
dat, ex  d^Ou  trep on tii  sententia  compressionem  nunquam 
tam  aptam  efficit,  quam  quae  manibus  perfici  potest. 
Etiam  injectiones  in  uterum  factae,  vel  alia  corpora  in- 
ducta, ut  fructum  citri  excorticatum  suadere  non  audeam, 
quod  metritis  vel  degenerationes  uteri  organicae  facile 
gigni  possunt.  ^ 

Itaque  aptissimam  rationem  sequentem  habeo:  abdo- 
men frigida  vel  humida  manu  fricetur  atque  illud  et  ge- 
nitalia externa  frigidis  epithematibus  ex  glacie,  nive,  aqua 
cum  aceto  mixta  paratis  obtegantur»  Quo  sine  eventu 
laeto  facto,  manu  in  uterum  ducta  leni  internorum  parie- 
tum frictione  contractiones  excitantur.  Ubi  autem,  his 
frustra  adhibitis,  metrorrhagia  perdurat  et  pulsum  parvum 
vacuiiraque,  extremitates  frigidas,  lipothymiam  etc»  profert, 
sensibilitas  minuta  augenda  est,  quem  ad  finem  usum 
naphtharum,  Valerianae,  castorei,  moschi,  serpentariae,  ante  ' 
omnia  autem  tincturae  cinnamomi  commendem.  Busch 
etiam  extremitates  involutas  esse  vult,  ita  quidem,  ut  ab 
extremitatibus  ascendatur,  quum  hoc  modo  cordi  et  pul- 
monibus sanguis  deficiens  adducatur. 

§.  28. 

Paralysi  hac  curandi  ratione  frustra  instituta  appa- 
rente prognosis  pessima  est,  nam  feminae  ex  anaemia  vn 
tam  amittunt.  Sequentia  symptomata  diagnosin  certam 
reddunt:  mollis,  insensibilis,  per  musculos  abdominales 
vix  discernendus  uterus,  genitalia  externa  et  vagina  fri- 

gida,  ^orificiuIn  uteri  laxius  et  sine  sensu.  Sanguis  ex  va- 
gina defluens  dissolutus  et  foetidus.  Pulsus  exilis  et 
formicans  et  denique  totius  corporis  temperatura  valde 
imminuta.  Aegrotae,  quae  antea  amicos  et  familiares 
amore  complexae  erant  ^ nunc  vix  adspiciunt,  et  interro- 
gatae non  amplius  querimonias  edunt,  sed  se  optima  va- 
letudine gaudere  affirmant,  quae  felicitas  mox,  proh  do- 
lor, morte  finitur. 

Medicus  si  ultimo  tempore  vocatur  et  symptomata 
jam  descripta  inveniuntur,  praeteritis  diagnosis  certa  red- 
ditur: nam  maxime  uteri  peralysim  partus  antecedunt, 
qui  vel  tempus  solidum  superaverunt,  vel  in  quibus 
versio  indicata  est  neglecta;  plerumque  autem  est  vehe- 
mentissimus  terror  inter  partum  causa  paralysis  pro- 
xima. 

§.  29. 

Uteri  spasmi  quadruplici  forma  inveniuntur.  Com- 
pleti nominantur,  si  omnes  musculi  uteri  spasmodice 
contrahuntur;  incompleti,  si  vel  musculi  transversi  (quod 
quidem  fieri,  sunt  qui  negent)  aut  musculi  longitudinales 
et  laterales,  vel  denique  tantum  uteri  orificium  contrahi- 
tur. Tria  genera  spasmi  quum  maxime  in  retentione 
placentae  reperiantur,  hoc  loco  praetermittens,  de  orificii 
uteri  spasmo  loquar,  qui  placenta  ex  utero  remota  in- 
trat et  haemorrhagiam  occultam  adducit. 

Diagnosis  facile  instituitur,  nam  uterus  externa  ex- 
ploratione magnus  et  mollis,  atque  interna  ejusdem  orifi- 

cium  plane  vel  ex  parte  contractum  invenitur.  Quo  in 
statu  ex  vagina  tenuis  'et  sero  similis  sanguis  defluit. 
Aegrotae  de  dolore  in  regione  sacrali  et  in  loco  spasmo 
affecto  periodice  revertente  queruntur.  Accedit  pulsus 
parvus  et  durus,  pectoris  oppressio,  angor  et  dyspnoea, 
Tum  prognosis  melior  est,  narn  sanguinis  jactura  plerum- 
que exigua  et  tantum  spasmo  perdiu  permanente  sensi- 
bilitas  comminuta  aegrotae  pericula  admovet. 

Qua  conditione  epithemata  frigida  et  remedia  con- 
tractiones adjuvantia  minime  apta  sunt.  Qua  re  opium 
parvis  dosibus  saepius  detur,  atque  ipecacuanha^  casto- 
reum, Valeriana  et  serpentaria  recte  adhibentur.  Orificium 
ipsum  uterinum  unguento  ex  belladonna  parato  (Chaus- 
si  er)  illinitur^  et  chamomillarum  cicutaeque  infuso-deco- 
ctum  vaginae  injicitur.  Spasmo  superato  medicus  reme- 
diis contractiones  adjutantibus  utitur,  praecipue  tinctura 
cinnamomi.  Saepe  sanguis  coagulatus  vel,  relicta  placen- 
tae pars  spasmum  et  haemorrhagiam  denuo  revocat;  tum 
exploratione  tota  manu  facta  coagula,  vel  relictam  pla- 
centae partem  removeas. 

§•  30. 

In  uteri  inversione  tum  tantum  nulla  vel  exigua 
haemorrhagia  invenitur,  quando  post  inversum  uterum 
orificium  spasmodice  contractum  est,  quae  reSj  quod  ad 
haemorrhagiae  periculum  attinet,  prosperrima  est,  quum  , 
tali  conditione  repositio,  unicum  sistendi  sanguinis  reme- 
dium, difficillima  sit  et  vix  perficienda.  Spasmo  orificii 

non  praesente  repositio  facilior  est  5 et  sanguinis  proflu- 
xus remediis  contractiones  adjuvantibus  adhibitis  facile 
sistere  solent.  Operatione  manu  frigida  facta  manum 
per  aliquod  tempus  medicus  in  utero  relinquat,  unde 
plerumque  contractiones  exoriuntur.  D’Outrepont 
morbo  superato  nunquam  uterum  mox  priorem  contracti- 
litatem  accipere  monet j qua  re  puerperam  in  lecto  me- 
dicus retineat  neque  alvo  tarda  ei  clysma  applicet,  quia 
calore  humido  uterus  facile  relaxatur. 

Quod  denique  ad  profluxus  sanguinis  ex  vasis  ori- 
ficii uterini  et  ad  hos  attinet,  qui  instrumentorum  laesione 
efficiebantur,  diagnosis  facillima  est 5 atque  curandi  ratio 
jam  superioribus  capitibus  continetur. 

Angustus  Guilelmus  Hoffmann,  fidei  addictus 
evangelicae,  Erfordiae,  Thuringiae  urbe,  natus  sum  anno 
MDCCCX Vllldie.  XXVI  mensis  Quintilis,  patre  L u d o v i c o 
Joanne,  matre Friderica  egente  Schmidt,  quibus  ad- 
huc vivis  gaudeo.  Primis  litterarum  rudimentis  a praecepto- 
ribus domesticis  instructus,  gymnasium  Erfordiense  adii, 
quod  directore  Strassio  tunc  florebat,  ibique  incubui 
litterisj  quae  ad  studia  academica  muniunt  viam,  et  venia 
a praeceptoribus  accepta  legitimo  militiae  munere  in  co- 
horte peditura  trigesima  secunda  per  annum  functus  sum. 
Maturitatis  testimonio  instructus  anno  MDCCCXXXIX. 
almam  petii  litterarum  universitatem  Berolineiisem , ubi 
a t t Rectore  Magnifico  IlL  Mueller  civium  academi- 
corum  numero  adscriptus  et  ab  111.  Schultz,  t,  t.  De- 
cano maxime  spectabili,  in  album  ordinis  medici  relatus 
sum*  Per  biennium  hisce  interfui  lectionibus: 


111.  Trendelenbug  de  logice,  111,  Mitscherlich 
de  chemia  experimentali,  111,  Kunth  de  botanice,  111. 
Hecker  de  methodologia  medica,  111.  Schlemm  de 
osteologia,  Cei.  Do  ve  de  physice,  111.  Weiss  de 
mineralogia,  111.  Mueller  de  anatomia  et  de  phy- 
siologia; in  arte  cadavera  rite  secandi  111.  Mueller  et 
Schlemm  mihi  duces  fuerunt.  Praeterea  hasce  fre- 
quentavi scholas:  Cei.  Troschel  de  chirurgia  et  de  fa- 
sciis rite  applicandis,  Cei.  Mitscherlich  de  materia 
medica,  111.  Schoenlein  de  pathologia  et  therapia  spe- 
ciali. Post  quattuor  semestria  Berolinum  reliqui  et  al- 
mam Herbipolitanam  litterarum  academiam  petii,  cujus 
civibus  me  adscripsit  Rector  magnificus  111.  Lassaulx. 
Praelectionibus  interfui  hisce: 

111.  Miinz  de  anatomia  universali,  111.  d^Outrepont 
de  arte  obstetricia,  Cei.  Mohr  de  pathologia  et  therapia 
speciali:  sicuti  exercitationibus"  clinicis  cum  medicis  tum 
obstetriciis  111.  de  Marcus  et  d^Outrepont. 

Relicta  illa  litterarum  universitate,  anno  MDCCCXLII. 
ad  illustrissimam  musarum  sedem,  quae  Berolini  floret, 
redii  atque  a Rectore  magnifico  111.  Dieterici  in  civium 
academicorum  numerum  receptus,  nomen  professus  sum 
apud  Decanum  maxime  spectabilem  111.  Juengken.  In- 
tra duo  semestria  has  adii  scholas: 

111.  Miiiler  de  anatomia  pathologica^  111.  Hecker 


cle^  historia  medicinae,  neque  defui  exercitationibus  clini- 
cis medicis  et  chirurgicis  111.  et  Cei.  Wolff,  Triistedt, 
Dieffenbach,  Jiingken,  Schoenlein, 

Quibus  omnibus  viris,  de  me  optime  meritis,  gratias, 
quas  verbis  persolvere  haud  valeo,  in  sempiternum  ha- 
bebo maximas. 

Jam  tentaminibus,  tam  philosophico  quam  medico, 
nec  non  examine  rigoroso  superatis,  spero  fore,  ut,  dis- 
sertatione et  thesibus  rite  defensis,  summi  in  medicina  et 
chirurgia  honores  mihi  tribuantur. 


T H E S E S. 

t 

1.  Illud  placitum  philosophorum,  dolorem  non  esse 
malum,  comprobare  non  possum. 

2.  Tubus  acusticus  graviditatis  indicium  gravissimum 
praebet. 

3.  Uti  poeta,  ita  medicus  nascitur,  • 

4.  Qui  aliqua  corporis  parte  dolentes,  fere  dolorem 
non  sentiunt,  his  meus  aegrotat. 

